|  |
| --- |
|    |
|   |
| ZAPISNIK o radu 21. sjednice Skupštine Studentskog zbora Pravnog fakulteta u Rijeci održane dana 21. studenog 2024. godine s početkom u 13:00 sati.  |
|   |

|  |  |  |
| --- | --- | --- |
| Sazvao: Predsjednik  | Ime i prezime  | Potpis  |
| Nikola Dlaka |     |

|  |
| --- |
| **21. sjednica Skupštine Studentskog zbora Pravnog fakulteta u Rijeci**  |

|  |  |  |  |  |
| --- | --- | --- | --- | --- |
| 1.  | Mjesto  | Pravni fakultet u Rijeci ( Vijećnica )  | Početak:  |  13:00 |
| Dan i datum  | 21. studenog 2024. godine ( četvrtak ) | Završetak:  |  14:30 |

|  |  |  |
| --- | --- | --- |
| 2.  | Prisutni:  | Sjednici prisustvuju članovi Skupštine: 1. Nikola Dlaka
2. Toma Medanić
3. Danijel Ratković
4. Ines Milinović
5. Marin Đurđević
6. Tia Franović
7. Ema Milotić
 |
| 3.  | Ostali prisutni:  | /  |
|  4.  | Odsustvo opravdali:  | / |  |
|    5.  |    Dnevni red:  | Predsjednik predlaže sljedeći dnevni red: 1. Usvajanje dnevnog reda 21. sjednice Skupštine SZPRAVRI
2. Usvajanje zapisnika s 20. sjednice Skupštine SZPRAVRI
3. Izvješće predsjednika
4. Usvajanje plana i programa rada za akad. god. 2024./25.
5. Usvajanje financijskog plana za akad. god. 2024./25.
6. Prijedlog donošenja novog Statuta Studentskog zbora Pravnog fakulteta u Rijeci
7. Izvješće studentske udruge SŠD „Pravnik“
8. Razno
 |

|  |  |  |
| --- | --- | --- |
|  | **Tijek izlaganja i rezultati sastanka**  |  |
|  | **Ad 1. Usvajanje dnevnog reda 21. Sjednice Skupštine SZPRAVRI** |
| Predsjednik je pozdravio sve prisutne i ustanovio da Skupština ima kvorum za donošenje pravovaljanih odluka s obzirom da je prisutno 7 članova/članica SZPRAVRI. Prisutnim članovima Skupštine predsjednik je pojasnio da je predmetni dnevni red dostavljen putem elektroničke pošte. Predsjednik je predložio izmjenu dnevnog reda na način da se kod točke 5. umjesto riječi „izmjene“ napiše riječ „donošenja“, a iza nje dodavanje riječi „novog“, zbog prijedloga donošenja novog Statuta, a ne izmjene trenutno važećeg. Skupština se s istim složila te se prešlo na glasovanje. Jednoglasnom odlukom usvojen je dnevni red 21. sjednice Skupštine SZPRAVRI. |
|  | **Zaključak:**  | **Zadužena osoba:**  | **Rok:**  |
|  Dnevni red 21. sjednice Skupštine Studentskog zbora Pravnog fakulteta u Rijeci jednoglasno je usvojen. | / |  / |

|  |
| --- |
| **Ad 2. Usvajanje zapisnika s 20. sjednice Skupštine SZPRAVRI**  |
|  Nakon što je predsjednik predstavio zapisnik s 20. sjednice, isti je jednoglasno usvojen. |
| **Zaključak:**  |  |  | **Zadužena osoba:**  | **Rok:**  |
| Zapisnik s 20. sjednice jednoglasno su usvojili članovi Skupštine. |  |  / | / |

|  |
| --- |
| **Ad 3. Izvješće predsjednika**  |
| Predsjednik SZPRAVRI iznio je izvještaj o aktivnostima koje su se održale od prethodne, 20. sjednice Skupštine SZPRAVRI, koja se održala 1. listopada 2024. Navedene aktivnosti obuhvaćale su: Predstavljanje novoizabranog Studentskog zbora studenticama i studentima prve godine integriranog prijediplomskog i diplomskog te stručnog studija koje se održalo 1. listopada 2024; održavanje sastanaka s prijašnjim sazivom SZPRAVRI i detaljno upućivanje u rad zbora kao i opće savjetovanje s prethodnim predsjednikom; uređivanje web stranice SZSUR i suradnja pri ažuriranju web stranice fakulteta; 14. listopada 2024. – sudjelovanje nove predstavnice u SZSUR Ines Milinović u Skupštini SZSUR-a; imenovanje koordinatorice za rad na društvenim mrežama i nastavak ažuriranja mreža; brucošijadu Pravnog fakulteta u Rijeci, održanu u klubu Stop 18. listopada 2024.; rad na planu i programu za tekuću akad. god., s namjerom usvajanja na 21. sjednici; sudjelovanje u fokus grupi Hrvatskog kulturnog doma 29. listopada 2024.; gostovanje na podcastu „Kišobran“ 6. studenog 2024. u svrhu promocije kvalitete studentskog života na Pravnom fakultetu u Rijeci kao i rada SZPRAVRI. |
| **Zaključak:**  |  |  | **Zadužena osoba:**  | **Rok:**  |
| Članovi Skupštine primili su na znanje predmetni izvještaj bez dodatnih pitanja. | / | / |

|  |
| --- |
| **Ad 4. Usvajanje plana i programa rada za akad. god. 2024./25.** |
| Predsjednik SZPRAVRI predstavio je članovima skupštine plan i program rada za akad. god. 2024./25. te ga obrazložio i istaknuo određena važnija događanja. Nakon toga, prešlo se na glasovanje gdje su članovi Skupštine usvojili plan i program rada jednoglasnom odlukom. |
| **Zaključak:**  |  |  | **Zadužena osoba:**  | **Rok:**  |
| Nakon predstavljanja plana i programa rada za akad. god. 2024./25. prešlo se na glasovanje te je isti jednoglasno usvojen. | / |  / |

|  |
| --- |
| **Ad 5. Usvajanje financijskog plana za akad. god. 2024./25.**  |
| Članovima Skupštine predsjednik je predstavio okvirni financijski plan za akad. god. 2024./25. objasnivši svaki stavak prihoda i rashoda pojedinačno, te naglasio kako će sredstva iz stavka „Upisnine“ biti uplaćena na račun do kraja mjeseca studenog 2024. Obzirom da nije bilo dodatnih pitanja, Skupština je prešla na glasovanje i jednoglasnom odlukom usvojila financijski plan za akad. god. 2024./25.  |
| **Zaključak:** |  |  | **Zadužena osoba:**  | **Rok:**  |
| Financijski plan za akad. god. 2024./25. jednoglasno je usvojen.  |  / |  / |

|  |
| --- |
| **Ad 6. Prijedlog donošenja novog Statuta Studentskog zbora Pravnog fakulteta u Rijeci** |
| Predsjednik predlaže donošenje novog Statuta Studentskog zbora Pravnog fakulteta u Rijeci, uz sljedeće obrazloženje: Obzirom na trenutan nedostatak interesa u krugovima studenata stručnog studija i manjka odaziva na izborima, a u svrhu pojednostavljenja izbornog procesa na našem Fakultetu, smatramo ovakvu promjenu potrebnom i prikladnom. Nadalje, razlog donošenja novog statuta umjesto izmjene staroga leži u činjenici nesklada Pravilnika Studentskog zbora i predmetnog statuta glede nadležnosti i mogućnosti za izmjenama i dopunama istog. Stoga smo, uz konzultacije sa stručnjacima iz redova profesora na našem Fakultetu, donijeli odluku za donošenjem novog Statuta. Nakon toga, prešlo se na glasovanje, te je predmetni prijedlog usvojen jednoglasnom odlukom. |
| **Zaključak:**  |  |  | **Zadužena osoba:** | **Rok:**  |
| Članovi skupštine jednoglasno su usvojili prijedlog donošenja novog Statuta Studentskog zbora Pravnog fakulteta u Rijeci. |  | /  | /  |

|  |
| --- |
| **Ad 7. Izvješće studentske udruge SŠD „Pravnik“** |
| Predsjednica udruge SŠD „Pravnik“ iznijela je najvažnije aktivnosti koje je udruga provela u mjesecima listopadu i studenom 2024. godine. U natjecanju iz nogometa, nastupila je muška ekipa SZPRAVRI koja je pružila solidan otpor protivnicima, ali se nažalost nije uspjela plasirati u daljnji stadij natjecanja. Što se tiče ženskih ekipa, prilično velik odaziv bilježimo za natjecanje u rukometu, u kojem su naše djevojke upisale sjajne rezultate te ih očekuje polufinale u nedjelju, 24. studenog 2024. Plan za predstojeća natjecanja je promoviranje same udruge kako bi se odazvao što veći broj studenata našeg fakulteta i kako bismo imali predstavnike u svim natjecanjima.  |
| **Zaključak:**  |  |  | **Zadužena osoba:** | **Rok:**  |
| Članovi Skupštine izvještaj su primili na znanje, bez dodatnih pitanja. |  | / | / |

|  |
| --- |
| **Ad 8. Razno** |
| Članovi Skupštine ukratko su raspravili o dodatnim pitanjima vezanim uz predstojeća događanja koja će se održati. Na kraju sjednice predsjednik se zahvalio članovima Skupštine na sudjelovanju u sjednici i sve ih srdačno pozdravio. |
| **Zaključak:**  |  |  | **Zadužena osoba:** | **Rok:**  |
|  / |  | / | / |

|  |  |  |
| --- | --- | --- |
| **Sastavio** Glavni tajnik | **Ime i Prezime**  | **Potpis**  |
| Danijel Ratković |    |

|  |  |
| --- | --- |
| **Broj:**  | 21-6-2024 |